
Д Е К Л А Р А Ц И Я
НА РЪКОВОДСТВОТО НА ОБЛАСТНА АДМИНИСТРАЦИЯ 

БУРГАС
ЗА ПОЛИТИКАТА ПО КАЧЕСТВОТО И ИНФОРМАЦИОННАТА СИГУРНОСТ

Ръководството на ОБЛАСТНА АДМИНИСТРАЦИЯ БУРГАС приема политика за поддържане и непрекъснато подобрение на интегрирана система за управление на качеството и информационната сигурност, съответстваща на международните стандарти ISO 9001:2000 и ISO 27001:2005, като средство за  утвърждаване доброто име и репутация на държавната администрация и за създаване на възможности за непрекъснато подобряване.

Основна цел на политиката по качеството и информационната сигурност е осигуряване съответствието на предоставяните от областната администрация административни услуги и процедури с нарастващите изисквания и повишаване доверието на държавните и общински органи, гражданите и юридическите лица на територията на областта, както и стремеж към повишаване качеството на живот на населението.
Усилията ни са насочени към ефективно и ефикасно управление на всички идентифицирани процеси, оказващи влияние върху качеството и сигурността на информацията, както и на обучението и квалификацията на персонала, като предпоставки за постигане на значителна удовлетвореност от страна на потребителите на предлаганите от нас административни услуги и гарантиране на информационната сигурност в администрацията.

Нашето непоколебимо желание да завоюваме доверието на всички заинтересовани страни се гради на една ясна политика и планирана стратегия, чиято цел е повишаване качеството на обслужване като абсолютен приоритет за Областна администрация БУРГАС.

предлагане на качествено обслужване И гарантиране НА ИНФОРМАЦИОННА СИГУРНОСТ

Интегрираната система за управление на Областна администрация БУРГАС е описана в Наръчника по качеството и информационната сигурност, процедурите към него и е адекватна на изискванията на международните стандарти ISO 9001:2000 и ISO 27001:2005.
Основната политика по качеството и информационната сигурност, Наръчникът и всички документирани процедури и регламенти са задължителни за изпълнение от всички служители, работещи в Областната администрация БУРГАС.

Като Областен управител на Област БУРГАС поемам ангажимента и лична отговорност да осигурявам всички необходими ресурси за изпълнение на поставените цели и очертаните политики.
	01.07.2008 г.

	           ОБЛАСТЕН УПРАВИТЕЛ

           НА ОБЛАСТ БУРГАС
                                                           (ЛЮБОМИР ПАНТЕЛЕЕВ)

Основните усилия на ръководството на областната администрация са насочени към:

· максимално удовлетворяване на декларираните и очаквани изисквания на потребителите на предоставяните от нас услуги чрез:
- недопускане на несъответствие на предоставяните административни услуги и осъществяваните адмиинстративни процедури с изискванията на системата и нормативните правила.

- публично оповествяне на актове и действия, свързани с управлението на държавната собственост
· оптимизиране на процесите в областната администрация

- чрез ежегоден преглед за съответствие на вътрешните регламенти и правила с изискванията на системата и действащата нормативна база 

- разработване и последващо утвърждаване на единни стандарти за получаване на административни услуги 
· създаване на възможности за пълноценна реализация на всеки служител от областната администрация в рамките на своята компетентност и правомощия, за осъществяване на целите по качеството и информационната сигурност  чрез

- ежегодно тестване и анализ на самооценката на служителите в администрацията по отношение изискванията за качество  и сигурност на информацията
· ефективно управление на процесите оказващи влияние върху качеството на обслужване и информационната сигурност 
· недопускане на предпоставки за възражения и оплаквания от страна на гражданите относно качеството на обслужване и информационната сигурност;
· правилен подход при избор на доставчици и изпълнители на определени дейности предлагани от страна на Областната администрация под формата на търгове, изпълнение на обществени поръчки и др.

